Нараў была не апошняй воднай перашкодай, пераадолець якую ў жудасных баявых умовах давялося за вайну нашаму герою. Пера-кваліфікаваўся па загаду камандавання ў сапёра 75-га інжынерна-сапёрнага батальёна той жа арміі. Лявонцій Яфімавіч спачатку рыхтаваў пераправу праз Віслу, працаваў па пояс y халоднай веснавой вадзе дзень і ноч. Менавіта там, як лічыць, y халоднай вадзе Віслы, бяруць пачатак сённяшнія яго хваробы. Пераправа, аднак, прайшла паспяхова, калі не лічыць утоплены асабісты рэчавы мяшок, у якім, акрамя звычайных салдацкіх дробязяў, быў і блакнот з яго франтавымі нататкамі. Менавіта аб ім, блакноце, са шкадаваннем успамінае і сёння.